(પ્રતિનિધિ)અમદાવાદ: અમદાવાદ શહેરમાં દેશનું ભાવિ ગણાતા વિદ્યાર્થીઓની સુરક્ષા માટે પોલીસ તંત્ર સહિત સંબંધિત વિભાગો એલર્ટ થયેલા છે તાજેતરમાં જ ચાલુ કારમાંથી વિદ્યાર્થીઓ પટકાવાની ઘટના બાદ સ્કુલ વાહનો સામે કાર્યવાહી શરૂ કરાઈ છે નિયમોનો ભંગ કરનાર ચાલકો સામે કડક પગલાં ભરવાની કાર્યવાહી કરાતા સ્કૂલ વાહનચાલકોએ આ અંગે રજુઆત કરતા કેટલાક મહત્વપૂર્ણ નિર્ણયો લેવાયા છે વિદ્યાર્થીઓનું ભાવિ જાખમાઈ નહી અને તેમની સુરક્ષા માટે કેટલાક નવા નિયમો બનાવવામાં આવ્યા છે જેમાં હવેથી તમામ સ્કુલ વાહનોમાં સીસીટીવી તથા જીપીએસ સીસ્ટમ ફરજીયાત કરવામાં આવી છે આ ઉપરાંત અન્ય કાર્યવાહી પણ કરવામાં આવી છે જેનો અમલ ટુંક સમયમાં શરૂ થઈ જનાર છે.